กินยาคุมฉุกเฉินเม็ด2 ก่อนครบ 12ชม.ก่อน3ชม. จะเป้นไรไหมค้ะ
สวัสดีค่ะ ประสิทธิภาพในการป้องกันการตั้งครรภ์ของยาคุมฉุกเฉินจะขึ้นอยู่กับความรวดเร็วในการทานหลังจากมีเพศสัมพันธ์ โดยหากทานเม็ดแรกภายใน 12 ชั่วโมงหลังการมีเพศสัมพันธ์ จะมีประสิทธิภาพในการป้องกันการตั้งครรภ์ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85%หากทานภายใน 24-48 ชั่วโมง จะป้องกันการตั้งครรภ์ได้ประมาณ 75%หากทานภายใน 48-72 ชั่วโมง จะป้องกันการตั้งครรภ์ได้ประมาณ 58%ทั้งนี้อาจเลือกทานพร้อมกันทีเดียว 2 เม็ด หรือเลือกทานทีละเม็ดห่างกัน 12 ชั่วโมงก็ได้ ประสิทธิภาพไม่แตกต่างกัน เพียงแต่การทานพร้อมกันทีเดียว 2 เม็ด จะมีโอกาสเกิดผลข้างเคียง เช่น คลื่นไส้ อาเจียน เวียนหัว เจ็บเต้านมได้มากกว่าดังนั้นการทานเม็ดที่ 2 ห่างจากเม็ดแรก 9 ชั่วโมง จึงไม่ได้มีผลต่อการลดลงของประสิทธิภาพในการป้องกันการตั้งครรภ์ค่ะ ประสิทธิภาพจะขึ้นกับความรวดเร็วในการทานเม็ดแรกดังที่กล่าวไป